สาวน้อยผู้แปลงร่างเป็น เซเลอร์มาร์ส sailor mars เรย์เป็นเด็กสาวที่มีใบหน้าสวย ผมยาวสีดำขลับ ปัจจุบันเรียนอยู่ที่โรงเรียนสตรีเอกชน ta คุณแม่ของเรย์เสียชีวิตไปตั้งแต่ตอนที่เธอยังเด็ก ส่วนคุณพ่อเป็นนักการเมือง เขามักจะเอาแต่ทำงานไม่เคยมีเวลาให้กับลูกสาว เรย์จึงมาอาศัยอยู่กับคุณปู่ซึ่งเป็นเจ้าอาวาสของศาลเจ้าฮิคาวะ ได้ต้นแบบมาจากศาลเจ้าฮิคาวะที่เป็นสถานที่ๆ มีอยู่จริงในโตเกียว ย่าน azabu juban ของญี่ปุ่น โดยทำหน้าที่เป็น มิโกะ คนหนึ่งของศาลเจ้า มีสัตว์เลี้ยงเป็นอีกา  ตัวชื่อโฟบอสกับดีมอส นำชื่อมาจากดาวบริวารของ ดาวอังคาร ในบรรดาอัศวินเซเลอร์ เรย์เป็นคนที่ห่วงใยและเข้าใจในตัวอุซางิมากที่สุด แม้ปกติแล้วจะชอบเอาแต่ทะเลาะกันก็ตาม